06/03/2014 | Administración LocalMunicipal
A Pobra do Caramiñal
Acordo regulador do prezo público pola prestación do servizo de axuda no fogar do Concello da Pobra do Caramiñal

ANUNCIO Con data 14/02/2014 a Xunta de Goberno Local do concello de A Pobra do Caramiñal aprobou o acordo regulador do prezo público do SAF que se reproduce: ACORDO REGULADOR DO PREZO PÚBLICO POLA PRESTACION DO SERVIZO DE AXUDA NO FOGAR DO CONCELLO DE APOBRA DO CARAMIÑAL Artigo 1.º.–Fundamentos e natureza.1.1. En uso das facultades concedidas nos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade coo disposto nos artigos 15 a 19 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e artigo 81 da Lei 5/1997, do 22 de xullo, da Administración local de Galicia. Artigo 2.º.–Feito impoñible. Constitúe o feito impoñible do prezo público, prestación efectiva do servizo de axuda no fogar (SAF) de libre concorrencia e do servizo de axuda no fogar a persoas en situación de dependencia recoñecida pola Xunta de Galicia e que no programa individualizado de atención de recursos teñan o SAF como recurso asignado ou como respiro complementario de outro recurso e/ou prestación. Artigo 3.º.–Suxeito pasivo. Son suxeitos pasivos do prezo público regulados no presente os seguintes: 1. As persoas recoñecidas como dependentes ao abeiro da Lei 39/2006, do 14 de decembro, de promoción da autonomía persoal e atención ás persoas en situación de dependencia, e posterior normativa estatal e autonómica aplicable, e teñan resolución do Plan individualizado de atención (PIA) no que se lle recoñeza o citado servizo e sexan dadas de alta no servizo municipal de acordo co estipulado no Regulamento específico de funcionamento.2. As persoas que accedan ao servizo de axuda no fogar por libre concorrencia e que sexan dadas de alta no servizo municipal de acordo co estipulado no Regulamento específico de funcionamento. Se a persoa beneficiaria carecera da capacidade para obrar, dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado. Artigo 4.º.–Base impoñible. O prezo da hora do servizo de axuda no fogar, virá determinado polo custo que para o Concello supoña en cada momento a hora ordinaria de servizo prestado en horario ordinario ou en fin de semana. Establécese en 12,39 €/hora para os días laborais e 15.40€ para domingos e días festivos. A base impoñible total será o resultado de multiplicar a base impoñible referia a unha hora de prestación do servizo polo número de horas de prestación efectiva do mesmo. Artigo 5.º.–Cota tributaria. O importe do prezo público regulado no presente acordo determinarase mediante a aplicación das seguintes tarifas en relación ao IPREM que se publique na Lei de orzamentos para o Estado para o ano en curso. Para a determinación da capacidade económica estarase ao disposto no decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención das persoas en situación de dependencia e se determina o sistema de participación das persoas usuarias no financiamento do seu custe. Estas porcentaxes adecuaranse ós termos indicados nos decretos e orden que desenrolen a devandita Lei 39/2006, do 14 de decembro, de promoción da autonomía persoal e atención a persoas en situación de dependencia. O cota tributaria do prezo público regulado no presente acordo será o resultado de aplicar á base impoñible total as seguintes porcentaxes: a) Para o caso da prestación do servizo a persoas en situación de dependencia: b) Para o caso da prestación do servizo ordinario: Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestructuración familiar, e exclusión social ou pobreza infantil, circunstancia que deberá estar debidamente xustificada no correspondente informe social. En calquera caso, establecerase un límite máximo de copagamento das persoas usuarias do 40% da súa capacidade económica. Artigo 9.º.–Obriga de contribuír. O importe que deberá aboar mensualmente cada beneficiario será o resultante de aplicar as porcentaxes que figuran nas tarifas sobre o produto da multiplicación do prezo/hora de servizo polo número de horas mensuais do mesmo concedidas ó usuario. A obriga de pago do prezo público nace dende que se inicia a prestación do servizo de axuda no fogar. A forma de pago será mediante domiciliación bancaria, na conta sinalada ao efecto polo usuario. No caso de servizos prestados por tempo inferior a un mes completo prorratearase na parte proporcional ó tempo de atención recibido. O importe mensual aplicado a cada usuario será revisado anualmente, a fin de acreditar as posibles variacións habidas nas condicións que determinan o mesmo. O beneficiario aportará a documentación que lle sexa requirida a este efecto. As débedas da taxa derivada desta ordenanza esixiranse polo procedemento administrativo de prema. Artigo 10.º.–Normas de xestión. Unha vez aprobada a alta no servizo, esta manterase mentres non varíen as circunstancias que motivaron a prestación do servizo. Para ditas variacións, no seu caso, estarase ao previsto no Regulamento de funcionamento do servizo. Anualmente, ou antes, n ocaso de producirse cambios na situación das persoas usuarias, s elles requirirá, por parte do Departamento de Servizos Sociais do Concello, para que xustifiquen documentalmente a súa situación económica e patrimonial, a efectos de actualizar a súa capacidade económica e, no eu caso, a taxa a abonar, ta le como se recollen o Regulamento do servizo dea xuda no fogar. Disposición adicional. Par ao non expresamente regulado neste acordo regulador de prezo público, estarase ó disposto na normativa autonómica de aplicación e no Regulamento do servizo. Disposición derrogatoria. Queda derogada o actual acordo regulador de público do servizo de axuda no fogar, publicada no BOP n.º 185, do 27 de setembro de 2013. Disposición derradeira. O presente acordo entrará en vigor unha vez se produza a publicación do seu texto no Boletín Oficial da Provincia, permanecendo en vigor ata a súa derogación ou modificación expresa. O que se fai público aos efectos oportunos. A Pobra do Caramiñal, a 26/02/214. O alcalde Asdo.: Isaac V. Maceiras Rivas